Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: határozza meg közvetlenül. A szabályozást a belsõ jog, a 2007. évi XVII. törvény, valamint FVM-rendeletek
Paragraph Index: 47

1. cikk 16. d) pontját] kellett volna bevezetnie; ez az idõpont a Rendelet többszöri módosításának eredménye. 2008. november 20-án azonban az EU mezõgazdasági minisztereinek megbeszélésén a miniszterek úgy döntöttek, hogy a 2004-ben taggá vált országok számára 2013 végéig meghosszabbítják a SAPS, vagyis a hazánkban jelenleg hatályban lévõ egységes területalapú támogatási rendszer érvényességét [lásd a Mezõgazdasági Miniszterek Tanácsának megállapodása a KAP reformról (2008.11.18–19.), a Tanács 15940/08 (Presse 335) számú közleménye; a Tanács új rendelete, Rendelet2 Preambuluma 46. pontja és a 122. cikk (3) bekezdése]. Mindezek alapján az Országgyûlésnek arra lett közösségi jogi kötelezettsége, hogy az átmenetinek szánt egységes területalapú támogatási rendszert – amely 2013. december 31-ig áll rendelkezésre – saját döntése szerinti idõpontban felváltsa. Igaz, hogy a bázis a közösségi jog alapján a múltra kell vonatkozzon. Abban viszont szabad mozgástér van a közösségi jog szempontjából, hogy az Országgyûlés az SPS-modellt hogyan vezeti be, mekkora legyen a minimális üzemméret, mi legyen a konkrét bázisidõszak; meghatározhatja az új vagyoni értékû jogosultság földdel vagy anélkül történõ értékesítésének szabályait, a nemzeti tartalék mértékét és igénylésének szabályait. Erre a viszonylag szabad jogalkotási mozgástérre példaként lehet felhozni a nemzeti tartalék megváltozott szerepét is. A Rendelet 71e. cikkének (1) bekezdése eredetileg elõírta, hogy „az új tagállamok regionális szinten alkalmazzák az egységes támogatási rendszert”. A 42. cikk értelmében a tagállamok nemzeti tartalékot hoznak létre azoknak a termelõknek a támogatására, akik 2002. december 31. után vagy 2002-ben kezdik meg mezõgazdasági tevékenységüket, vagy különleges helyzetbe kerültek, vagy olyan területen mûködnek, amely a közjogi beavatkozás valamely formájához kapcsolódó szerkezetátalakítási és/vagy fejlesztési program hatálya alatt áll; a nemzeti tartalékból támogatás adható a termõterületek termelésbõl való kivonásának megelõzése és/vagy az adott területen a mezõgazdasági termelõket sújtó különleges hátrányok ellentételezése érdekében is. A nemzeti tartalék mértékét a Rendelet eredetileg a régi tagállamokra 3%-ban határozta meg [42. cikk (1) bekezdés]. A Rendelet2 azonban már nem tartalmaz ilyen korlátozást; ezen kívül lehetõvé teszi, hogy az egységes támogatási rendszer alkalmazásának elsõ évében – amirõl az SPS törvény érintett szabálya is szól – az új tagállamok felhasználhassák a nemzeti tartalékot arra, hogy – objektív és megkülönböztetéstõl mentes kritériumok alapján, a mezõgazdasági termelõk közötti egyenlõ bánásmódot, valamint a piac és a verseny torzulásának megakadályozását biztosító módon – támogatási jogosultságokat adjanak meghatározott ágazatokban mûködõ olyan mezõgazdasági termelõk részére, akik az egységes támogatási rendszerre való áttérés eredményeképpen különleges helyzetbe kerültek [57. cikk

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes